സൗദിയില് കോവിഡ് ബാധിച്ച് രണ്ട് മരണം റിയാദ്: സൗദി അറേബ്യയില് കോവിഡ് ബാധിച്ച് രണ്ട് മരണം കൂടി റിപ്പോര്ട്ട് ചെയ്തു. പുതുതായി 57 പേര്ക്ക് കൂടി കോവിഡ് സ്ഥിരീകരിച്ചു. ചികിത്സയിലുള്ളവരില് 44 പേര് സുഖം പ്രാപിച്ചു. ഇതുവരെ രാജ്യത്ത് റിപ്പോര്ട്ട് ചെയ്യപ്പെട്ട ആകെ കോവിഡ് കേസുകളുടെ എണ്ണം 5,47,761 ഉം രോഗമുക്തരുടെ എണ്ണം 5,36,768 ഉം ആയി. ആകെ മരണസംഖ്യ 8,753 ആയി ഉയര്ന്നു. ഗുരുതരാവസ്ഥയില് കഴിയുന്നവരുടെ എണ്ണം 111 ആയി കുറഞ്ഞു. രോഗബാധിതരില് ബാക്കിയുള്ളവരുടെ സ്ഥിതി തൃപ്തികരമാണ്. രാജ്യത്തെ കോവിഡ് മുക്തി നിരക്ക് 98 ശതമാനവും മരണനിരക്ക് 1.6 ശതമാനവുമായി തുടരുന്നു. വിവിധ പ്രവിശ്യകളില് പുതുതായി റിപ്പോര്ട്ട് ചെയ്ത രോഗികളുടെ എണ്ണം: റിയാദ് 19, ജിദ്ദ 9, മക്ക 5, തബൂക്ക് 2, ബുറൈദ 2, ബുഖൈരിയ 2, മറ്റ് 20 സ്ഥലങ്ങളില് ഓരോ വീതം രോഗികള്. സൗദി അറേബ്യയില് ഇതുവരെ 44,137,708 ഡോസ് കോവിഡ് വാക്സിന് വിതരണം ചെയ്തു.